Document ID: 31999L0008

KOMISSION DIREKTIIVI 1999/8/EY,
annettu 18 päivänä helmikuuta 1999,
viljakasvien siementen pitämisestä kaupan annetun direktiivin 66/402/ETY muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon viljakasvien siementen pitämisestä kaupan 14 päivänä kesäkuuta 1966 annetun neuvoston direktiivin 66/402/ETY (1), sellaisena kuin se on viimeksi muutettuna neuvoston direktiivillä 98/96/EY (2), ja erityisesti sen 21 a artiklan,
sekä katsoo, että
jäsenvaltiot voivat pienentää omalla alueellaan kaupan pidettäviksi tarkoitettujen ruisvehnän siementen osalta liitteessä II vaaditun vähimmäisitävyyden 80 prosenttiin,
edellä mainitun direktiivin mukaisesti tätä mahdollisuutta ei enää ole 1 päivästä helmikuuta 2000 alkaen,
nykyisten tieteellisten ja teknisten tietojen mukaan vaikuttaa siltä, että tietyillä yhteisön alueilla on vaikea tuottaa ruisvehnän siemeniä, joiden itävyys on liitteen II vaatimusten mukainen,
nykyisten tieteellisten ja teknisten tietojen perusteella on aiheellista pienentää vähimmäisitävyys 80 prosenttiin puhtaista siemenistä, ja
tässä direktiivissä säädetyt toimenpiteet ovat maataloudessa, puutarhanviljelyssä ja metsätaloudessa käytettäviä siemeniä ja lisäysaineistoa käsittelevän pysyvän komitean lausunnon mukaiset,
ON ANTANUT TÄMÄN DIREKTIIVIN:
1 artikla
Muutetaan direktiivin 66/402/ETY liitteessä II olevan 2 osan a kohta seuraavasti: Korvataan toisessa sarakkeessa Triticosecalen osalta luku "85" luvulla "80".
2 artikla
1. Jäsenvaltioiden on saatettava voimaan tämän direktiivin noudattamisen edellyttämät lait, asetukset ja hallinnolliset määräykset viimeistään 1 päivänä helmikuuta 2000. Niiden on ilmoitettava tästä viipymättä komissiolle.
Näissä jäsenvaltioiden antamissa säännöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.
2. Jäsenvaltioiden on toimitettava tässä direktiivissä tarkoitetuista kysymyksistä antamansa keskeiset kansalliset säännökset kirjallisina komissiolle.
3 artikla
Tämä direktiivi on osoitettu kaikille jäsenvaltioille.
Tehty Brysselissä 18 päivänä helmikuuta 1999.

Labels: 3
17
6